Diari Oficial de la Generalitat Valenciana


Sumari del DOGV 864, del 08-07-1988 (1988/811607)

DECRET 95/1988, de 4 de juliol, del Consell de la Generalitat Valenciana, pel qual es acceptada la cessió gratuïta de la propietat d'un castell, situat a la muntanya anomenada Castell de Santa Barbara, en el terme municipal de Cox, Alacant, efectuada per la Sra. Maria Pozuelo Barnuevo.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/04/95/dof/vci/html**

### Dades del document

Número de DOGV
:   864

Data del DOGV
:   08-07-1988

Secció del DOGV
:   DISPOSICIONS GENERALS

Número del document
:   1988/811607


Data del document
:   04-07-1988

Organisme emissor
:   Conselleria d'Economia i Hisenda

Tipus de document
:   Decret

Decret 95/1988, de 4 de juliol, del Consell de la Generalitat Valenciana, pel qual és acceptada la cessió gratuïta de la propietat d'un castell, situat a la muntanya anomenada Castell de Santa Bárbara, en el terme municipal de Cox, Alacant, efectuada per la Sra. Maria  
Amb data 7 de maig de 1986 la Sra. Maria Pozuelo Barnuevo, en escrit dirigit al Director Territorial de Cultura a Alacant, de la Conselleria de Cultura, Educació i Ciència, manifestà el seu desig, que reiterà amb data 6 de desembre, de donar a la Generalitat Valenciana el Castell denominat de Cox, ubicat en una finca de la seua propietat.  
Aquest castell constitueix una valuosa peça de l'arquitectura militar de la Comunitat.  
A petició de la Conselleria de Cultura, Educació i Ciència, s'iniciaren els tràmits legals oportuns per a l'acceptació i la formalització de la cessió gratuïta de la propietat realitzada per la Sra. Maria Pozuelo Barnuevo.  
Segons que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta esmentada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la reunió del dia 4 de juliol de 1988,  
DECRETE:  
Article primer  
Es acceptada la cessió gratuïta, feta per la Sra. Maria Pozuelo Barnuevo a favor de la Generalitat Valenciana, de l'immoble següent:  
- Castell denominat de Cox, situat en la muntanya Castell de Santa Bàrbara, en el terme de Cox, Alacant. Ocupa una superfície total, inclòs el camí d?accés de 5.929'10 m2. La totalitat de la parcel·la confronta amb la finca de la propietària. La parcel·la que és de forma poligonal, de set costats, mesurats els angles en graus centesimals i sempre amb referència al costat anterior, es descriu: a l'oest, sentit sud-est s'estén en línia de 38'76 m, i angle de 23'1618 graus, respecte a la direcció vertical; en sentit sud-oest, en línia de 46'39 m, i angle de 158'637 graus; en sentit sud-est, en línia de 30 m, i angle de 242'9083 graus; al sud, en sentit est, en línia de 60,32 m, i angle de 272,19275 graus; a l'est, sentit nord, en línia de 38'53 m, i angle de 302'0715 graus; en sentit nord-oest en línia de 96'46 m, i angle de 242'5541 graus; al nord, en sentit oest, en línia de 14'32 m, i angle de 255'566 graus. En aquest punt arranca el camí d'accés, de 4 m de latitud i longitud de 75'47 m, des de la via pública a la poligonal de la parcel·la, amb una inclinació de 20'7063 graus respecte a l'eix nord.  
Es porció que se segrega, perquè d'ara endavant figure com a finca nova i independent, de la següent:  
- Muntanya anomenada Castell de Santa Bàrbara, situada en el terme de Cox. Confronta: segons s'eix, amb coses del carrer Major; llevant, terres dels hereus del Sr. José Santo Cruz i José Cartagena, terres d'aquesta hisenda i a més carretera d'Alacant a Múrcia; ponent, carrer del Portichuelo i camí que hi condueix, i nord, coses del carrer dels Desemparats. La finca rústica, descrita en la inscripció 4 a, al dors del foli 155 del tom 240, que fa segons el títol cinc hectàrees, noranta-tres àrees, cinquanta-dos centiàrees i cinquanta-dos decímetres quadrats, i que segons Registre és de cinc hectàrees, vuitanta-vuit àrees, setanta-quatre centiàrees i quatre decímetres quadrats, té, per tant, un excés de superfície de quatre àrees, setanta-set centiàrees i quaranta-vuit decímetres quadrats. Inscrita en el Registre de la Propietat de Callosa de Segura al dors del foli 113 del tom 459, llibre 41 de Cox, inscripció novena.  
Article segon  
La propietat del susdit immoble haurà d'incorporar-se a l'Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest Decret.  
València, 4 de juliol de 1988.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI